CELEX: 62015TN0584
Language: sk
Date: 2015-10-07 00:00:00
Title: Vec T-584/15: Žaloba podaná 7. októbra 2015 – POA/Komisia

7.12.2015   
            
            
               SK
            
            
               Úradný vestník Európskej únie
            
            
               C 406/40
            
         Žaloba podaná 7. októbra 2015 – POA/Komisia
   (Vec T-584/15)
   (2015/C 406/41)
   Jazyk konania: angličtina
   
      Účastníci konania
   
   
      Žalobkyňa: Pagkyprios organismos ageladotrofon Dimosia Ltd (POA) (Latsia, Cyprus) (v zastúpení: N. Korogiannakis, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie prijať žiadosť CY/PDO/0005/01243 podanú orgánmi Cyperskej republiky s tým, že táto žiadosť spĺňa podmienky stanovené nariadením Európskeho parlamentu a Rady (EU) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, s. 1), uvedené v článku 50 ods. 1 tohto nariadenia a zverejniť ju v Úradnom vestníku Európskej únie pod označením Ú. v. EÚ C 246, s. 12,
            
         
               —
            
            
               uložil Komisii povinnosť nahradiť trovy konania žalobkyne.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod je založený na tom, že Komisia zjavne nesprávne posúdila súlad žiadosti CY/PDO/0005/01243 s nariadením (EÚ) č. 1151/2012
               
                           —
                        
                        
                           Žiadosť CY/PDO/0005/01243 sa odchyľuje od normy CYS 94 (časti 1 a 2) 1985 týkajúcej sa obsahu mlieka v procese výroby „Halloumi“.
                        
                     
                           —
                        
                        
                           Žiadosť CY/PDO/0005/01243 je v rozpore s článkom 7 nariadenia (EU) č. 1151/2012.
                        
                     
         
               2.
            
            
               Druhý žalobný dôvod je založený na tom, že Komisia neoverila, či je žiadosť CY/PDO/0005/01243 v súlade s postupom stanoveným v nariadení (EÚ) č. 1151/2012
               
                           —
                        
                        
                           Neposkytla sa primeraná doba na podanie opravného prostriedku.
                        
                     
                           —
                        
                        
                           Vnútroštátne orgány riadne nepreskúmali námietku, ktorú vzniesla žalobkyňa.